מאלגה

מָ֫אלָגָה (בספרדית: Málaga, הגייה: [ˈmalaɣa]) היא עיר נמל בחבל אנדלוסיה בדרום ספרד, השוכנת על שפך הנהרות גוואדאלורסה וגוואדאלמדינה לים התיכון. העיר מהווה את מרכזו של אזור המטרופולין החמישי בגודלו בספרד, שאוכלוסייתו מונה 967,250 נפשות, נכון ל-2018. אוכלוסיית העיר עצמה מונה 578,460 נפשות, נכון ל-2020. מקור השם מקור שם העיר הוא במילה הפיניקית 𐤌𐤋𐤇𐤕 (מלחת), אולם עם התרככות המבטא נחלשה הת' והגיית הח' עברה להגיית כ', ולכן במטבעות מאוחרים מימי קיסרי רומא מופיע שם העיר כ־𐤌𐤋𐤊𐤀 (מלכא). אצל סטראבון מופיעה העיר כ־Μάλακα, ובימי האימפריה הרומית נקראה Malaca. היסטוריה העת העתיקה מאלגה נוסדה על ידי הפיניקים כנקודת מסחר תחת השם מלחת בסביבות המאה ה-12 לפנה"ס. ייתכן כי מקור השם בהמלחת דגים בנמל. עם עליית קרנה של קרתחדשת והפיכתה למעצמה ימית, הפכה העיר לבת חסותה. בשנת 205 לפנה"ס נכבשה העיר על ידי הרפובליקה הרומית. הרומים העניקו לעיר מעמד של "בעלת ברית" והיא שמרה על שלטון עצמי ועל צביונה התרבותי הפיניקי. במהלך מאות השנים תחת שלטון רומא ספגה העיר את תרבותה של הראשונה ובימי אוגוסטוס קיבלו תושביה מעמד של בעלי זכויות לאטיניות. העיר הפכה למוניקיפיום, ושמה שונה לפלאוויום מלקה. ימי הביניים במהלך המאה ה-5 לספירה נכבשה העיר על ידי הויזיגותים. בשנת 711 נכבשה העיר על ידי המוסלמים. העיר פרחה תחת שלטון המוסלמים והפכה למרכז סחר חשוב. העיר נכבשה מחדש בשלביה האחרונים של הרקונקיסטה, בשנת 1481, על ידי הכוחות הנוצריים בהנהגתם של איזבלה הראשונה מלכת קסטיליה ופרננדו השני מלך אראגון. לאחר כיבוש העיר בשנת 1481, הקהילה היהודית במלאגה נלקחה בשבי והוחזקה במחנה אסירים בקרמונה. כחצי מהפדיון שולם מתוך נכסי השבויים עצמם, ואילו החלק הנותר נאסף בעזרת שליחים, בליווי יהודים שידעו ספרדית ושימשו כמתורגמנים. רב החצר אברהם שניור ויהודי אחר, מאיר מלמד, שימשו ערבים לתשלום הפדיון, שהושלם רק בתחילת יוני 1489. לאחר מכן הוציאה המלכה איזבלה מסמך מיוחד, הקרוי הורו, אשר אפשר למי שרצה להתיישב במקום אחר בממלכת קסטיליה או להגר לצפון אפריקה. העת החדשה במהלך מלחמת האזרחים הספרדית נכבשה העיר על ידי הכוחות ה"לאומנים" ב-8 בפברואר 1937, תוך הפצצות אוויריות כבדות. העיר מהווה אתר תיירות חשוב בספרד, מרכז חקלאי ותעשייתי גדול, ועיר נמל עיקרית לייצוא תוצרת חקלאית. ערים תאומות פורטוגל פארו, פורטוגל (מ־1986) אישים שנולדו בעיר מלאגה היא מקום הולדתם של: המשורר והפילוסוף שלמה אבן גבירול, 1021. במרכז העיר עומד בניין משוחזר על שמו (ספ') הצייר והפסל פבלו פיקאסו, 1881. בעיר פועל מוזיאון פיקאסו (ספ') השחקן אנטוניו בנדרס, 1960 קישורים חיצוניים ליהי רון, ‏ברצלונה מאחורייך: הגיע הזמן שתכירו את מלאגה, באתר גלובס, 28 במאי 2017 אתר האינטרנט הרשמי של מאלגה (בספרדית) מאלגה, באתר אנציקלופדיה בריטניקה (באנגלית) מלאגה (ספרד), דף שער בספרייה הלאומית מאלגה, ברשת החברתית פייסבוק מאלגה, ברשת החברתית X (טוויטר) מאלגה, ברשת החברתית אינסטגרם מאלגה, ברשת החברתית טיקטוק מאלגה, ברשת החברתית LinkedIn מאלגה, סרטונים בערוץ היוטיוב הערות שוליים